Izmjereni/izračunani parametar Organizacija Upućivanje/naslov Napomene

Toplinska učinkovitost povrata topline ηt_nrvu CEN EN 13053 EN 308 Norma EN 13053 (odjeljak 6.5. i Prilog A) upućuje na normu EN 308 u pogledu organizacije i postupka za ispitivanje. Jedina je iznimka smještanje senzora temperature u jedinicu. U Prilogu A3 normi EN 13053 opisuje se kako se senzori temperature moraju smjestiti unutar jedinice i između ventilatora i HRS-a. Norma EN 308 izvorno je usmjerena samo na HRS, ali može se primjenjivati, i obično se primjenjuje, na ispitivanje cijele jedinice. Norma EN 13779 (odjeljak 6.6.) upućuje na normu EN 13053 u pogledu opisa i klasifikacije HRS-a. Na EN 308 upućuje u pogledu organizacije i postupka za ispitivanje. U normi ISO 16494 opisuje se postupak ispitivanja za jedinicu za upravljanje protokom zraka s HRS-om. Posebni zahtjevi u pogledu statičkog tlaka u ulazima i izlazima te postavkama ventilatora. Organizacija ispitivanja jednaka je opisanoj u normama EN 13141-7 i EN 308. Upućuje na norme EN ISO 5801, ISO 3966 i EN ISO 5167-1 u pogledu metode mjerenja protoka zraka. U Uredbi 1253/2014 navodi se da razlika između unutarnje i vanjske temperature mora biti 20 K. Zbog toga se može upotrebljavati samo norma EN 308/EN 13053. Mjeri se bez doprinosa ventilatora, po mogućnosti unutar jedinice. Ako je moguće, smještanje senzora temperature mora biti u skladu s normom EN 13053. Ako nije moguće smjestiti senzore unutar jedinice i između ventilatora i HRS-a, moguća su dva postupka ispitivanja. 1. Ventilatori rade te se toplinski doprinos ventilatora/motora mora uzeti u obzir u izračunu omjera. 2. Ventilatori ne rade. Protok koji se upotrebljava za mjerenje i ispitivanje nominalni je protok NRVU-a koji prolazi kroz izmjenjivače topline (bez recirkulacije ili zaobilaska, obično projektirano za zimske uvjete). Točke mjerenja temperature moraju se zaštititi od radijacije. Zahtjev u odjeljku 6.4. … norme EN 308 Najveće dopušteno odstupanje na mjernoj ravnini iznosi 0,05 (t22-t21)”. To se ne može ostvariti kad se mjeri unutar jedinice te se ne treba pridržavati tog zahtjeva.

Nominalni protok NRVU-a u m3/s qnom CEN Norma koja ima prednost: EN 13053 EN ISO 5801 Alternativna norma: EN 13141-4, - 5, - 6, - 7, - 8, - 11 Može se mjeriti u skladu s normama EN 13053 i EN ISO 5801. Norma EN 13053 upućuje na norme EN ISO 5801, EN ISO 5167-1 ili ISO 3966 (u pogledu tekućina). Također se može mjeriti u skladu s normama EN 13141-4, - 5, - 6, - 7, - 8, - 11 u pogledu tipa jedinice i normom EN ISO 5801. Norma EN 13141 odnosi se ponajprije na ventilaciju stambenih prostora, ali je detaljnija te se može upotrijebiti za područja u kojima postupci iz norme EN 13053 još nisu utvrđeni. Vrijednost za qnom upotrijebljena za izračun učinkovitosti ventilatora (ηfan) za BVU-ove odnosi se na stranu protoka zraka (ulazna i izlazna strana), a ne na zbroj usisnih i ispušnih protoka zraka podijeljen s dva. Deklarirana vrijednost za informaciju za qnom zbroj je usisnog i ispušnog protoka zraka podijeljen s dva.

Nominalni vanjski tlak Δps, ext u Pa CEN Norma koja ima prednost: EN 13053 EN ISO 5801 Alternativna norma: EN 13141-4, - 5, - 6, - 7, - 8, - 11 Može se mjeriti u skladu s normama EN 13053 i EN ISO 5801. Norma EN 13053 upućuje na normu EN ISO 5801 (5.2.3.1.1.). Također se može mjeriti u skladu s normama EN 13141-4, - 5, - 6, - 7, - 8, - 11 u pogledu tipa jedinice i normom EN ISO 5801. Norma EN 13141 odnosi se ponajprije na ventilaciju stambenih prostora, ali je detaljnija te se može upotrijebiti za područja u kojima postupci iz norme EN 13053 još nisu utvrđeni. Općenito se za BVU-ove ispitivanje opisuje u normi EN 13141-7 (6.2.2.) (i ostalim normama u seriji 13141 u pogledu vrste jedinice). Ispitivanje se mora provesti u sva četiri kanala. Norma EN 13141-7 upućuje na normu EN 13141-4 (5.2.2.), kojom se definira ugradnju kanala. Vanjski tlak mora se postaviti na razinu projektiranih tlačnih uvjeta. Preporučuje se da se unutarnji tlak uzme u obzir te da u odjeljku ulaznog zraka netom nakon HRS-a bude viši tlak od tlaka u odjeljku izlaznog zraka netom prije HRS-a, kako bi se izbjegla propuštanja. Za jedinice s kanalnim razvodom tlak se mora mjeriti u priključenim kanalima kako bi korisnici dobili postojane vrijednosti tlaka i protoka. Nominalni vanjski tlak jest razlika u statičkom tlaku između ulaza i izlaza. U slučaju BVU-ova za oba protoka zraka. Tlak izmjeren u kanalu (kanali za mjerenje) i dopušteno odstupanje moraju se projektirati i ispitati u skladu s normom EN ISO 5801, dok god je primjenjiva. Preporučuje se da proizvođač opiše distribuciju tlaka koja se primjenjuje na svaku stranu jedinice s obzirom na to da se radni učinak jedinice može promijeniti u skladu s distribucijom tlaka. Za daljnje opise vidjeti poglavlje 3. ovog dokumenta i dokument DTI-ja „Transitional method for determination of internal specific fan power of ventilation units, SFPint” („Prijelazna metoda za određivanje unutarnje specifične snage ventilatora koji su dio ventilacijske jedinice, SFPint”).

Nazivna ulazna električna snaga (P) (W) i stvarna ulazna električna snaga CEN EN 13053 EN ISO 5801 Potrošnja električne energije može se mjeriti u skladu s nekoliko usklađenih normi (motora) te normama EN ISO 5801 i EN 13053 ovisno o nesigurnosti mjerenja. U normi EN 13053 opisuje se da se električna snaga, napon i jakost moraju mjeriti, ali ne upućuje ni na kakve norme niti opisuje metode (tablica 2.). Navedeno je upućivanje o općoj metodi ispitivanja u normi EN ISO 5801 (5.2.2.). Također se može mjeriti u skladu s normama EN 13141-4, - 5, - 6, - 7, - 8, - 11 u pogledu vrste jedinice i normom EN ISO 5801. Serija normi EN 13141 ponajprije se odnosi na ventilaciju stambenih prostora, ali je detaljnija u pogledu nekih vrsta proizvoda i može se upotrebljavati za područja u kojima postupci iz norme EN 13053 još nisu utvrđeni. U tom slučaju upotrijebite metodu iz serije normi EN 13141 i načelo mjerenja iz norme EN 13053/EN ISO 5801. Općenito upotrebljavajte načelo mjerenja iz norme EN ISO 5801. Nazivna ulazna električna snaga (P) mora se izražavati u kW, a SFPint u W/(m3/s).

SFPint u W/(m3/s) DTI (Danski tehnološki institut) „Transitional method for determination of internal specific fan power of ventilation units, SFPint” („Prijelazna metoda za određivanje unutarnje specifične snage ventilatora koji su dio ventilacijske jedinice, SFPint”) Vidjeti opis u dokumentu DTI-ja. Deklarirana vrijednost za SFPint jednosmjernih NRVU-ova koji nisu namijenjeni za uporabu s filtrom mora biti „nije primjenjivo”.

„statički tlak (psf)” „ukupni tlak (pf)” „tlak mirovanja” CEN EN ISO 5801/nijedna mjerodavna norma nije prikladna Norma EN ISO 5801 može se upotrebljavati za vanjska mjerenja. Za unutarnja mjerenja nijedna mjerodavna norma nije prikladna. Vidjeti opis u dokumentu DTI-ja „Transitional method for determination of internal specific fan power of ventilation units, SFPint” („Prijelazna metoda za određivanje unutarnje specifične snage ventilatora koji su dio ventilacijske jedinice, SFPint”) za mjerenje i izračun.

Brzina protoka zraka na površini filtra u m/s pri projektiranom protoku CEN EN 13053 i EN ISO 5801 Brzina protoka zraka na površini filtra opisuje se u normi EN 13053. Međutim, ne opisuju se metoda mjerenja i parametri u skladu s mjerenjem površine. Protok se može mjeriti u skladu s normom EN ISO 5801. Upotrijebite norme EN 13053 i EN ISO 5801 za mjerenje protoka i brzine. Područje izračuna brzine mjeri se uz moguće odstupanje od +/– 3 %. Površina je površina slobodne jedinice u području filtra ili ventilatora. Deklarirana je vrijednost veća vrijednost, usisna i ispušna.

Pad unutarnjeg tlaka dijelova ventilacijske jedinice; (Δps, int) u Pa i Pad unutarnjeg tlaka dodatnih neventilacijskih dijelova (Δps, add) DTI (Danski tehnološki institut) „Transitional method for determination of internal specific fan power of ventilation units, SFPint” („Prijelazna metoda za određivanje unutarnje specifične snage ventilatora koji su dio ventilacijske jedinice, SFPint”) Ne postoji mjerodavna usklađena norma. — Norma EN 13053 (6.1) upućuje na normu EN 13779 — Norma EN 13779 (A.10.5) upućuje na normu EN 13053 — Norma EN 1216 (7.2.3.) Pad tlaka zraka u zavojnim cijevima mjeri se poprijeko Pitotovom cijevi Vidjeti opis u dokumentu DTI-ja za mjerenje i izračun. Gubici na ulazu i izlazu NRVU-a moraju se uključiti u „pad unutarnjeg tlaka dijelova ventilacijske jedinice (Δps, int)”. Ako jedinica za upravljanje zrakom s kanalnim razvodom ima otvore normalne veličine (unutarnji presjek sustava s kanalnim razvodom jednak je presjeku NRVU-a), nema dodatnih gubitaka tlaka na otvorima za ulaz i izlaz.

Učinkovitost ventilatora (ηfan) CEN Vanjski – EN ISO 5801 (za UVU-ove bez filtra/dodatnih dijelova) Unutarnji – nijedna mjerodavna norma nije prikladna Za UVU-ove bez filtra upotrijebite normu EN ISO 5801 i učinkovitost vanjskog ventilatora, izmjerenu pri nominalnom protoku i nominalnom vanjskom tlaku. Potrebno je napomenuti da operativna točka nije po definiciji najbolja točka učinkovitosti ventilatora, nego su to nominalni uvjeti ventilacijske jedinice kako je navedeno u Prilogu 1. članku 2. stavku 2. Učinkovitost ventilatora jest vanjska statička učinkovitost ventilatora. Za sve druge proizvode ne postoji mjerodavna usklađena norma jer se učinkovitost mora mjeriti u ventilacijskoj jedinici za izračun SFPint-a, iako se sljedećim normama opisuje mjerenje učinkovitosti ventilatora: — ISO 13348:2007 — EN ISO 12759:2015 — EN ISO 5801 — Uredba Komisije 327/2011 Temeljno je pitanje kako mjeriti rast pritiska na ventilator. Potrošnja električne snage može se mjeriti u skladu s mjerodavnim usklađenim normama. Učinkovitost ventilatora ηfan jest „pogon cjelokupne statičke učinkovitosti” pri nominalnom protoku i padu nominalnog vanjskog tlaka koji je potrebno mjeriti na površini ventilatora, u %, u skladu s normom EN ISO 12759, ali kad se ventilator smjesti u namijenjeno kućište, to jest uzimajući u obzir učinke sustava. To je statička učinkovitost uključujući učinkovitost motora i pogona pojedinačnog (pojedinačnih) ventilatora u ventilacijskoj jedinici (referentna konfiguracija) određena na nominalnom protoku zraka i padu nominalnog vanjskog tlaka (i padu unutarnjeg i dodatnog tlaka). To je omjer između nominalnog protoka zraka umnoženog rastom statičkog tlaka ventilatora (jednako zbroju padova tlaka svih dijelova ventilacijske jedinice, čistih i suhih, te nominalnog vanjskog tlaka) podijeljenog s električnom snagom pogona ventilatora. Smještanje ventilatora u kućište utjecat će na rast tlaka ventilatora i potrošnju snage u odnosu na idealni radni učinak izvan jedinice. Učinkovitost ventilatora mora se mjeriti/izračunati u BVU-ovima i s vanjskim (i unutarnjim i dodatnim) gubitkom tlaka pri nominalnom protoku zraka (koji utvrđuje proizvođač) u skladu s definicijom SFP-a, iako se u izračunu SFPint-a upotrebljava samo pad unutarnjeg tlaka. Za BVU-ove izračunane i zbrojene za obje struje zraka, usisni protok zraka (SUP) i ispušni protok zraka (ETA) za određivanje SFPint-a. Za UVU-ove izračunane za jednu struju zraka. Za daljnji opis vidjeti dokument DTI-ja „Transitional method for determination of internal specific fan power of ventilation units, SFPint” („Prijelazna metoda za određivanje unutarnje specifične snage ventilatora koji su dio ventilacijske jedinice, SFPint”).

Deklarirana maksimalna količina vanjskog propuštanja (%) kućišta ventilacijskih jedinica i deklarirana maksimalna količina unutarnjeg propuštanja (%) dvosmjernih ventilacijskih jedinica ili prenošenja CEN EN 308 (BVU-ovi): EN 1886 i EN 308 (UVU-ovi) ISO 16494 Vidjeti opis u okviru RVU-ova u pogledu količina maksimalnog unutarnjeg i vanjskog propuštanja i prenošenja. Protok koji se upotrebljava za izračun propuštanja i prenošenja (u normi opisan kao nominalni maseni protok zraka na koji upućuje proizvođač) jest referentni protok za RVU-ove, a nominalni za NRVU-ove kako je definirano u Uredbi 1253/2014.

Razina zvučne snage kućišta (LWA) (u slučaju NRVU-ova namijenjenih za uporabu u unutrašnjosti) CEN EN ISO 9614-2 ili EN ISO 3744 ili EN ISO 3746 ili EN ISO 3743-1 ili EN ISO 3741 ili ISO 13347 ili EN ISO 9614-1 ili EN ISO 3745 ili EN ISO 3743-2 ili Može se mjeriti u skladu s normom EN ISO 9614-2 (skeniranje jakosti zvuka) ili EN ISO 3744 ili EN ISO 3746 (zvučni tlak u slobodnom polju). Kako bi se smanjili troškovi ispitivanja, često se daje prednost primjeni metode skeniranja jakosti zvuka. U suprotnome se primjenjuje norma EN ISO 3743-1 ili EN ISO 3741 zvučna snaga u odječnoj komori. Razina zvučne snage u kućištu definira se u skladu s referentnim protokom zraka. Za NRVU-ove to se treba smatrati nominalnim protokom. Budući da se u različitim normama upotrebljavaju različite metodologije, ne može se uvijek jamčiti ponovljivost rezultata između dviju metodologija.